CELEX: 22016D0498
Language: sk
Date: 2015-02-25 00:00:00
Title: Rozhodnutie Spoločného výboru EHP č. 10/2015 z 25. februára 2015, ktorým sa mení príloha II (Technické predpisy, normy, skúšky a certifikácia) k Dohode o EHP [2016/498]

7.4.2016   
               
               
                  SK
               
               
                  Úradný vestník Európskej únie
               
               
                  L 93/17
               
            ROZHODNUTIE SPOLOČNÉHO VÝBORU EHP
      č. 10/2015
      z 25. februára 2015,
      ktorým sa mení príloha II (Technické predpisy, normy, skúšky a certifikácia) k Dohode o EHP [2016/498]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernice Rady 84/528/EHS (1) a 84/529/EHS (2) začlenené do Dohody o EHP boli zrušené smernicou Európskeho parlamentu a Rady 95/16/ES (3) začlenenou do Dohody o EHP, a preto je potrebné odkazy na smernice 84/528/EHS a 84/529/EHS z Dohody o EHP vypustiť.
               
            
                  (2)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Text bodu 2 (smernica Rady 84/528/EHS) a bodu 3 (smernica Rady 84/529/EHS) v kapitole III prílohy II k Dohode o EHP sa vypúšťa.
      Článok 2
      Toto rozhodnutie nadobúda účinnosť 26. februára 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 25. februára 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. ES L 300, 19.11.1984, s. 72.
      
         (2)  Ú. v. ES L 300, 19.11.1984, s. 86.
      
         (3)  Ú. v. ES L 213, 7.9.1995, s. 1.
      
         (*)  Ústavné požiadavky neboli oznámené.